بلوچی اکیڈمی ءِ شست ءُ چارمی جنرل باڈی دیوان چیئرمین رفیق ءِ سروکی ءَ برجم دارگ نیاد ءَ اکیڈمی ءَ بازیں نوکیں لٹریری پراجیکٹس دیگ بیتگ اَنت.
شال ءَ بلوچی اکیڈمی ءِ شست ءُ چارمی سالی جنرل دیوان چیئرمین رفیق ءِ سروکی ءَ برجم دارگ بوتگ. دیوان ءَ جنرل سیکریٹری ڈاکٹر بیزن سبا ءَ رپورٹ ءَ گوستگیں سال ءَ برجم دارگ بوتگیں ادبی چست ءُ ایر ءُ مراگش ، شنگ ءُ تالان ءُ دگہ شوربندیانی درگت ءَ باسک سرپد کتگ اَنت. اشی ءَ اَبید سالگشتی رپورٹ ءَ مالی ھرچ ءُ درچ ءِ درگت ءَ باسک سرپدی داتگ اَنت ءُ منوگری زرتگ اَنت. بلوچی اکیڈمی ءِ باسکاں اے گپ سر ءَ دلپدردی درشان کتگ کہ سرکاری وانگجاھاں وانگ بؤکیں بلوچی نبشتانک ءَ زَرانی سر ءَ کنگ ءُ چریشی ءَ بلوچی وانینگ ھم اوشت آماچ بیتگ.
اشی ءَ اَبید باسکاں لوٹ کتگ کہ بلوچی استاد آرگ بہ بیت. اکیڈمی باسکاں اے گپ ءِ سر ءَ دلپدردی درشان اِتگ کہ کالج کچ ءَ بلوچستان ءِ جتا جتائیں کالجانی ھاتر ءَ بلوچی ءِ ھالیگیں جاھاں پبلک سروس کمیشن ءِ رد ءَ جار بہ بنت استاد بیار اِیت تانکہ سرکاری کالجاں بلوچی وانینگ ءِ تہ ءَ گیشی بیار اَنت – ڈاکٹر بیزن سبا ءَ سالگشتی رپورٹ داتگ ءُ گْوشتگ کہ اکیڈمی ءَ اے سال ءَ بلوچی زبان ءِ ڈیجیٹیلائزیشن ءِ ھاتر ءَ یک موباھلے ایپلی کیشنے تیاری کتگ کہ چریشی ءَ اکیڈمی ءِ شنگ کتگیں کتاب ءِ وانگ ءِ ھاتر ءَ ایر کتگ اَنت. اشی ءَ اَبید پٹ ءُ پولی پڑ ءَ نُھ پٹ ءُ پولی کتاب شنگ کتگ. وھدے کہ اے سال ءَ انگریزی بلوچی ڈکنشری، بلوچی چار زبان ءِ ڈکشنری ءَ اَبید شاعری ءُ فکشن ءِ درگت ءَ دُرستی بیست ءُ یک کتاب شنگ کتگ اَنت.
اکیڈمی ءَ دیوان ءِ مردم سرپد کتگ اَنت کہ آ چکانی ھاتر ءَ وانگی چیزانی تیاری ، درانڈیھی زبانانی کلاسیک ودی کنگ ءَ بلوچی زبان ءَ رجانک ءُ بلوچی شاھزانت ادبی ءُ راجدپتری چیزاں انگریزی یا دگہ زباناں رجانک ، بلوچی زبان ءِ لھجھاں ءُ راجدپتر ءِ درگت ءَ پٹ ءُ پول شنگ ءُ تالان ءُ بلوچستان ءِ راجدپتر ءِ درگت ءَ سر ءُ پُر بہ کن اَنت.
جنرل باڈی ءِ باسکاں وزیراعلیٰ بلوچستان ءُ اسمبلی باسکانی ھیال اے نیمگ ءَ داتگ کہ بلوچی زبان ءَ ھوار بلوچستان ءَ مزنیں زبان پشتو ءُ براھوئی ءِ سرکاری پرائمری وانگجاھاں وانینگ ءِ واستا چست ءُ ایر ھاتر ءَ کانود سازی بہ کن اَنت. باسکاں بلوچی اکیڈمی کارکردگی درگت ءَ گپ ءُ تران کنان ءَ گْوشتگ کہ اکیڈمی گوستگیں چیزے وھداں چہ پٹ ءُ پولی گپانی سر ءَ ھوار سیمینار برجم دارگ بوتگ ءُ پٹ ءُ پولی نیمگ ءَ گیش واھگدار اَنت چریشی ءَ چہ بلوچی زبان ءِ زبان ءُ ادب ءَ شنگ بوگ ءَ کمک رسگ ءَ اِنت. اشی ءَ اَبید بلوچی اکیڈمی جوڑ کتگیں موباھل اپیلی کیشن ھم اے نیمگ ءَ یک جوانیں گامے.
شست ءُ چارمی دیوان ءَ اے مُھاد ءَ ایر کنگ بوتگ اَنت ءُ ھکومت بلوچستان ءَ ھوار ھمگرنچیں ادارھاں چہ لوٹ کتگ کہ بلوچستان ءِ سرجمیں سرکاری پرائمری وانگجاھاں ءَ بلوچی ، پشتو ءُ براھوئی ءِ الّم استاد آرگ بہ بیت ءُ پرائمری وانگجاھاں اے زبانانی وانینگ ءُ دوبر برجاہ بدار اَنت.
بلوچستان سریاب دگ ءَ برجاھیں میوزیم ءَ ھوارجتا جتائیں دمگاں ربیدگی سینٹر ءَ پچ بہ کن اَنت جعفرآباد ءُ نصیرآباد ءِ دمگاں بلوچی زبان وانینگ ءَ بندات بہ کن اَنت. ریڈیو ءُ ٹی وی مراگشاں جوان جوانیں جوڑ کنگ ءَ اَبید اشاں شنگ کنگ ءِ وھد ءَ ھم بہ وانین اَنت. بلوچی اکیڈمی ءِ چیئرمین سنگت رفیق ءَ دیوان ءَ ھوار سرجمیں باسکانی منت گپتگ ءُ اے اِھد درشان کتگ کہ بلوچی اکیڈمی بلوچی زبان ، راجدپتر ، ربیدگ ءُ ادب ءِ شنگ کنگ ءِ ھاتر ءَ وتی جُھداں گیش تُرند ءُ نوک کار اِیت.
بنشۆن: دی بلوچستان پسٹ